laion/Wikipedia-Exotic huggingface dataset:
צ'אנגג'נג 1

צ'אנגג'נג 1 (בסינית: 长征一号‏, Long March 1, "המסע הארוך" – על שם מצעדו המפורסם של מאו דזה־דונג) היה משגר שפותח בסין על ידי תאגיד הטכנולוגיה בתחום החלל של סין. הפיתוח היה מבוסס על טיל בליסטי לטווח ביניים DF 3. כדי לתת לטיל יכולת להביא לוויין למסלול התווסף שלב שלישי. שני שלבים הראשונים התבבסו על דלק נוזלי. לשלב השלישי פותח לראשונה בסיו מנוע על דלק מוצק. המשגר היה יכול להביא מטען של כ-300 ק"ג למסלול לווייני נמוך בגובה של כ-200 ק"מ. פיתוח המשגר בוצע במקביל לפיתוח משגרים דומים מדגם "פנג באו 1" שפיתוחם נתמך על ידי כנופיית הארבעה. אחרי שהם נושלו מעמדות מפתח והואשמו בבגידה הפרויקט נסגר. ניסיון שיגור ראשון בוצע בשנת 1969 ולא צלח. ב-24 באפריל בוצע שיגור שהצליח להביא למסלול לוויין סיני ראשון Dong Fang Hong 1. בשנת 1971 בוצע שיגור מוצלח נוסף. כל השיגורים בוצעו מכן שיגור LA-2B במרכז שיגור הלוויינים ג'יוצ'ואן. לאחר שיגורים מוצלחים הוחלט להמשיך בפיתוח סידרה אך לעבוד לתכנון על בסיס טיל בליסטי DF-5. בשנות ה-90 של המאה ה-20 בוצע שינו בשלבים השני והשלישי של המשגר במטרה הלתאים אותו לשיגורים מסחריים. דגם CZ-1D שוגר רק פעם אחד בנובמבר 1997. מדיה וקבצים בנושא צ'אנגג'נג 1 בוויקישיתוף רשימת שיגורים תיאור המשגר תיאור המשגר תיאור דגם 1D מוכר בתקשורת המערבית כ־Long March
חואניטה מילנדר-מקדונלד

חואניטה מילנדר-מקדונלד (באנגלית: Juanita Millender-McDonald; 7 בספטמבר 1938 – 22 באפריל 2007) הייתה פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס ה-37 של מדינת קליפורניה בשנים 1996–2007. היא הייתה חברת המפלגה הדמוקרטית. טרם היבחרה לקונגרס הייתה חברת האספה המדינתית של קליפורניה. מילנדר-מקדונלד נולדה בבירמינגהאם שבאלבמה. היא התחנכה בלוס אנג'לס הארבור קולג'; באוניברסיטת רדלנס ממנה קיבלה תואר במנהל עסקים; באוניברסיטת המדינה קליפורניה בלוס אנג'לס ממנה קיבלה תואר שני במנהל חינוכי; ובאוניברסיטת דרום קליפורניה, בה השלימה לימודי דוקטורט במנהל ציבורי. היא עבדה כמורה, עורכת ספרי לימוד, ולאחר מכן כמנהלת מוסד ללא כוונות רווח הפועל למען סוגיות מגדר. היא הייתה חברה באחוות אלפא קפא אלפא. מילנדר-מקדונלד שימשה כחברה במועצת עיריית קרסון שבקליפורניה, וייצגה את מחוז הבחירה ה-55 באספה המדינתית של קליפורניה בין השנים 1992 ל-1996. בבחירות מיוחדות שהתקיימו במרץ 1996 נבחרה מילנדר-מקדונלד לראשונה אל בית הנבחרים של ארצות הברית. היא נבחרה למלא את מקומו של חבר הקונגרס וולטר טאקר (אנ') שהתפטר בעקבות האשמות בשחיתות ונידון ל-27 חודשי מאסר. בעוד שבפעם הראשונה היא זכתה בבחירות מקדימות קשוחות וניצחה תשעה מועמדים, ביתר מערכות הבחירות בהן התמודדה במרוצת השנים לא ניצבה בפני תחרות רצינית. בעת כהונתה בבית הנבחרים האמריקאי נודעה מילנדר-מקדונלד במחויבותה להגנה על זכויות האדם. היא הביעה תמיכה נלהבת בסיוע לקורבנות רצח עם וסחר בבני אדם, וב-1996 הובילה חקירת האשמות לפיהן סוכנות הביון המרכזית עבדה עם סוחרי קוקאין כדי לממן מורדי קונטראס בניקרגואה. ב-19 בדצמבר 2006 מילנדר-מקדונלד מונתה ליושבת ראש ועדת הניהול של בית הנבחרים בקונגרס ה-110. היא הייתה האישה האפרו-אמריקאית הראשונה שישבה בראש הוועדה. היא גם הייתה חברה בשדולה השחורה בקונגרס ובקואליציה הדמוקרטית החדשה, ונחשבה למועמדת מובילה לתפקיד מזכירת התחבורה של ארצות הברית אם ג'ון קרי היה מנצח בבחירות לנשיאות ארצות הברית 2004. תוך שבוע ימים מבקשתה לצאת לחופשה כדי להתמודד עם מחלתה, ב-22 באפריל 2007 נפטרה מילנדר-מקדונלד בטיפול הוספיס, ונכנעה לסרטן המעי הגס בגיל 68 בביתה שבקרסון. היא הותירה אחריה בעל, ג'יימס מקדונלד ג'וניור, וחמישה ילדים. מדיה וקבצים בנושא חואניטה מילנדר-מקדונלד בוויקישיתוף חואניטה מילנדר-מקדונלד, באתר המדריך הביוגרפי של הקונגרס של ארצות הברית (באנגלית) חואניטה מילנדר-מקדונלד, באתר "Find a Grave" (באנגלית) ג'ו הולי, California Congresswoman Juanita Millender-McDonald, באתר וושינגטון פוסט, 23 באפריל 2007 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חואניטה מילנדר-מקדונלד".
צ'אנגג'נג 2

צ'אנגג'נג 2 (בסינית: 长征一号‏, Long March 2, "המסע הארוך" – על שם מצעדו המפורסם של מאו דזה־דונג) היא משפחת משגרים שפותחה בסין על ידי תאגיד הטכנולוגיה בתחום החלל של סין. הפיתוח היה מבוסס על טיל בליסטי לטווח ביניים DF 5 (בניגוד לדגם ראשון של הסדרה). חלק מהדגמים פותחו על ידי אקדמיית החלל של שנחאי. פיתוח החל בשנת 1970. הגרסה הראשונה נכלשה בשיגור ולכן הוחלט לעבור לגרסת 2A ששוגרה בהצלחה בשנת 1975. בשנת 1982 החלו שיגורים של גרסת 2C. שדרוג מנועים איפשר להגדיל את היכולת של משגר. בשנת 1992 החלה לפעול גרסת 2D עם יכולת מטען של 3,100 ק"ג. גרסת 2D היא הגרסה היחידה שפותחה בשנחאי. גרסת 2E הייתה הראשונה שניצלה מאיצים עם דלק נוזלי. לאחר הצלחה מוגבלת שימוש בגרסה זו הופסק בשנת 1997. גרסת 2F החלה לפעות בשנת 1999. היא מנוצלת לטיסות מאוישות והעברת מטענים לתחנת החלל סינית. מדיה וקבצים בנושא צ'אנגג'נג 2 בוויקישיתוף רשימת שיגורים תיאור המשגר היסטוריית פיתוח תיאור המשגר מוכר בתקשורת המערבית כ־Long March
ביה (פירושונים)

האם התכוונתם ל... ביה – אלה יוונית ביה (סדרת טלוויזיה) – סדרת טלוויזיה ארגנטינאית תל ביה – עיר עתיקה בצפון אישים: ורו טשאנדה ביה – שחקנית קונגולזית בי באיה (פירושונים)
המאנקיז (סדרת טלוויזיה)

המאנקיז (באנגלית: The Monkees) היא קומדיית מצבים אמריקאית בת 58 פרקים ששודרה במקור ברשת NBC במשך שתי עונות, מ-12 בספטמבר 1966 עד 25 במרץ 1968. בסדרה כיכבו דייווי ג'ונס, מיקי דולנץ, מייקל נסמית' ופיטר טורק אשר גילמו בסדרה חברים בלהקת פופ רוק בדיונית בשם "המאנקיז". הסדרה הייתה חדשנית לתקופתה וזכתה בשני פרסי אמי בשנת 1967, כולל בקטגוריית הסדרה הקומית הטובה ביותר. הסדרה נוצרה במקור בהשראת ההצלחה של סרטי הביטלס, ובמיוחד הסרט "A Hard Day's Night" שיצא לאקרנים בשנת 1964. המפיקים בוב רפלסון וברט שניידר החליטו ליצור סדרת טלוויזיה על להקת רוק ובעקבות כך הם ערכו אודישנים לכ-400 שחקנים ומוזיקאים שונים כאשר לבסוף דייווי ג'ונס, מיקי דולנץ, מייקל נסמית' ופיטר טורק נבחרו להיות חברי הלהקה הבדיונית. למרות שצוות השחקנים הראשי של הסדרה נבחר בראש ובראשונה בשל היכולות הקומיות שלהם, הלהקה הפכה לבסוף ללהקה מוזיקלית אמיתית אשר ביצעה בעצמה שירים שנכתבו והופקו עבורם על ידי כמה מהכותבים הבולטים ביותר בשנות ה-60. כמה מהשירים של הלהקה, כמו "Last Train to Clarksville", "I'm a Believer" ו-"Pleasant Valley Sunday" הפכו ללהיטים אשר הגיעו לצמרת המצעד האמריקני במהלך שנות ה-60. דייווי ג'ונס - זמר בלהקה. מיקי דולנץ - המתופף של הלהקה. מייקל נסמית' - הגיטריסט הרציני והמופנם של הלהקה. פיטר טורק - הבסיסט הנאיבי של הלהקה. לאורך השנים יצאו לשווקים מהדורות-VHS, DVD ו-Blu-ray עם כל פרקי הסדרה. "המאנקיז", במסד הנתונים הקולנועיים IMDb (באנגלית) "המאנקיז", באתר Rotten Tomatoes (באנגלית) "המאנקיז", באתר Metacritic (באנגלית) "המאנקיז", במסד הנתונים הקולנועיים KinoPoisk (ברוסית) "BBC - Comedy Guide - The Monkees". 12 בינואר 2005. אורכב מ-המקור ב-2005-01-12. {{cite web}}: (עזרה) Gould, Jack (13 בספטמבר 1966). "TV: The Unpredictable Monkees Arrive on N.B.C.; Humor Played Up and Music Soft-Pedaled Jean Arthur and Jack Sheldon Also Bow". The New York Times – via NYTimes.com. {{cite news}}: (עזרה)
Captain Caveman and the Teen Angels

Captain Caveman and the Teen Angels היא סדרת טלוויזיה אמריקאית מונפשת אשר הופקה על ידי חברת האנה-ברברה עבור רשת ABC. הסדרה שודרה במקור בימי שבת בשעות הבוקר ברשת ABC מ-10 בספטמבר 1977 עד 21 ביוני 1980. בישראל הסדרה שודרה במקור בערוץ המזרח התיכון בדיבוב לאנגלית בשנות השמונים ובתחילת שנות התשעים. עלילת הסדרה מתמקדת בהרפתקאותיהם הקומיות של שלישיית הנערות ה-Teen Angels - ברנדה, די די וטאפי - וחברם קפטן קייבמן, אשר הינו איש מערות פרהיסטורי וגיבור-על אותו הנערות גילו במקרה והפשירו מגוש קרח. קפטן קייבמן מחליט לשתף פעולה עם הנערות במטרה לפתור תעלומות ולהילחם בפשע. קפטן קייבמן נוהג להשתמש בכוחו העצום שלו, ביכולותו לעוף ובמגוון מפתיע של גאדג'טים על מנת לפתור בעיות שונות בהם החבורה נתקלת. בכל פרק החבורה נוסעת למקומות שונים בעזרת הוואן שלהם, ובכל פעם הם נתקלים בתעלומות שונות, אשר לעיתים רבות כרוכות בגניבות, היעלמויות או לאירועים על טבעיים לכאורה. בסוף כל פרק, החבורה מצליחה לפענח את התעלומות ולמצוא הסברים הגיוניים לאירועים העל טבעיים, אשר לרוב עומד מאחוריהם פושע אשר מנסה להידמות לדמות אימתנית בעזרת תחפושת אשר מיועדת להפחיד. קפטן קייבמן (מדובב על ידי מל בלאנק) - הדמות הראשית בסדרה. קפטן קייבמן הוא גיבור-על פרהיסטורי. היכולות העיקריות שלו כוללות: חוזק יוצא דופן, היכולת לעוף, והיכולת לשלוף מגוון כלים, גאדג'טים ופריטים נוספים מפרוותו אשר מכסה את כל גופו. הוא נוהג לאחוז באלת עץ. למרות שכוונותיו טובות, לעיתים רבות הוא שכחן או מתנהג בצורה מגושמת. די די סקייס (מדובבת על ידי ורן ווטסון) - נערה אפרו-אמריקנית אשר הינה המנהיגה הנבונה ובעלת התושייה בשלישיית ה-Teen Angels. יש לה תסרוקת אפרו, והיא נוהגת ללבוש סוודר אדום עם חצאית כחולה ומגפיים אדומים בגובה הברך. טאפי דר (מדובבת על ידי לורל פייג') - נערה בלונדינית אופטימית והרפתקנית עם מבטא ניו יורקי. היא נוהגת ללבוש שמלה ירוקה עם נעליים תואמות. ברנדה צ'אנס (מדובבת על ידי מרילין שרפלר) - נערה ברונטית ביישנית, רגישה ופחדנית אשר חוששת מכל דבר. היא נוהגת ללבוש גופיית פסים סגולה וזוג מכנסיים מתרחבים ורודים עם חגורה לבנה. "Captain Caveman and the Teen Angels", במסד הנתונים הקולנועיים IMDb (באנגלית) "Captain Caveman and the Teen Angels", במסד הנתונים הקולנועיים KinoPoisk (ברוסית) Perlmutter, David (2018). The Encyclopedia of American Animated Television Shows. Rowman & Littlefield. pp. 108–109. ISBN 978-1538103739. Sennett, Ted (1989). The Art of Hanna-Barbera: Fifty Years of Creativity. Studio. p. 170. ISBN 978-0670829781. נבדק ב-2 ביוני 2020. {{cite book}}: (עזרה)
הנרי מור רידג'לי

הנרי מור רידג'לי (באנגלית: Henry Moore Ridgely‏; 6 באוגוסט 1779 – 6 באוגוסט 1847) היה עורך דין ופוליטיקאי אמריקאי מדובר, דלאוור. הוא היה חבר במפלגה הפדרליסטית, ולאחר מכן במפלגה הדמוקרטית, ששימש כחבר בית הנבחרים מדלאוור וכסנאטור אמריקאי מדלאוור. רידג'לי נולד ב-6 באוגוסט 1779 בדובר, דלאוור, והיה בנם של ד"ר צ'ארלס ואן מור רידג'לי. הוא למד בקולג' דיקינסון ולמד משפטים אצל צ'ארלס סמית' מלנקסטר, פנסילבניה. הוא הוסמך ללשכת עורכי הדין של דלאוור בשנת 1802, והחל לעבוד בדובר. סאלי באנינג מדובר הייתה אשתו הראשונה, ונולדו להם 15 ילדים, ביניהם שמונה שחיו עד לבגרות: צ'ארלס ג'ורג', אליזבת, אן (שנישאה לצ'ארלס הראשון דו פונט), הנרי, ניקולס, יוג'ין, ויליאמינה ואדוארד. בשנת 1842, רידג'לי התחתן עם שרה אן קומיגיז, בתו של קורנליוס פ. קומיגיז, מושל דלאוור, אולם לא נולדו להם ילדים. כולם היו חברים בכנסיית המשיח האפיסקופלית. רידג'לי היה גורם מרכזי בארגון בנק האיכרים ושימש כנשיא שלו בדובר במשך 40 שנה. רידג'לי היה פדרליסט והחל את הקריירה הפוליטית שלו בבית המדינה, שירת בשלושה מושבים מ-1808 עד 1810. הוא היה גם נציב בית המשפט במחוז קנט לוי. לאחר מכן, הוא נבחר לבית הנבחרים, וכיהן בקונגרס ה-12 וה-13 מ-4 במרץ 1811 ועד ל-3 במרץ 1815. שם הוא הצטרף לאופוזיציה הפדרליסטית הכללית למלחמת 1812. חלק גדול מהתכתבויות שלו מהימים האלה התפרסם ב-A Calendar of Ridgely Family Letters, 1742–1899. הוא לא ביקש להיבחר מחדש ב-1814, אלא חזר לדובר וחזר לעסוק בעריכת דין. הוא כיהן כמזכיר המדינה של דלאוור מ-1817 עד 1827 וגם נבחר לבית המדינה למושבים של 1816, 1822 ו-1827. בשנת 1827, הוא נבחר לסנאט של ארצות הברית כדי למלא את התפקיד הפנוי שנגרם על ידי מותו של ניקולס ואן דייק וכיהן מ-12 בינואר 1827 עד 3 במרץ 1829. הוא לא נבחר מחדש לקונגרס הבא מכיוון שבמערך המדיני הגדול שהתחולל אז, רידג'לי הפך לתומך של הנשיא אנדרו ג'קסון, בניגוד לרוב בעצרת הכללית של דלאוור. הוא התנגד לעבדות ומספרים שקנה עבדים, רק כדי לשחרר אותם. רידג'לי מת בדובר, דלאוור ב-6 באוגוסט 1847, יום הולדתו ה-68, ונקבר שם בבית הקברות של הכנסייה האפיסקופלית של ישו. הוא נחשב לאדם בעל שיפוט עילאי עם כישרון ניכר לעסקים. הנרי מור רידג'לי, באתר "Find a Grave" (באנגלית) הנרי מור רידג'לי, באתר המדריך הביוגרפי של הקונגרס של ארצות הברית (באנגלית)
ניקולס ואן דייק (1769–1826)

ניקולס ואן דייק (באנגלית: Nicholas Van Dyke‏; 20 בדצמבר 1769 – 21 במאי 1826) היה עורך דין ופוליטיקאי אמריקאי מניו קאסל, דלאוור. הוא היה חבר במפלגה הפדרליסטית, שכיהן באספה הכללית של דלאוור, כתובע הכללי של דלאוור, כחבר בית הנבחרים של ארצות הברית מדלאוור וכסנאטור אמריקאי מדלאוור. ואן דייק נולד ב-20 בדצמבר 1769 בניו קאסל, מושבת דלאוור, בנם של ניקולס ואליזבת (ניקסון) ואן דייק. אמו נפטרה שבועיים לאחר לידתו. אביו, שהיה חבר בקונגרס הקונטיננטלי ונשיא דלאוור, התחתן מאוחר יותר עם שרלוט סטנלי. ניקולס הצעיר סיים את לימודיו בקולג' של ניו ג'רזי, כיום אוניברסיטת פרינסטון, בשנת 1788, למד משפטים עם גיסו, קנזי ג'ונס, והתקבל ללשכת עורכי הדין של דלאוור בניו קאסל, בשנת 1792. ואן דייק היה פדרליסט שהיה חבר בבית הנבחרים של דלאוור ב-1799. מ-1801 עד 1806 שימש כתובע הכללי של דלאוור. בשנת 1807 הוא נבחר לקונגרס העשירי של ארצות הברית כדי למלא את התפקיד הפנוי שנגרם כתוצאה מהתפטרותו של חבר בית הנבחרים ג'יימס מ. ברום. הוא נבחר מחדש לקונגרס ה-11 וכיהן בבית הנבחרים האמריקני מ-6 באוקטובר 1807 עד 3 במרץ 1811. כשהפדרליסטים נהיו מיעוט חסר אונים בקונגרס, הוא חזר הביתה כדי לשמש כתובע הכללי של דלאוור. הוא נבחר לסנאט של מדינת דלאוור למושבים של 1816 ו-1817. בזמן שכיהן שם, הוא נבחר לסנאט של ארצות הברית, שם כיהן מ-4 במרץ 1817 ועד מותו ב-21 במאי 1826. הוא החמיץ את החודש וחצי הראשונים של הקונגרס ה-18, שכן כהונתו הראשונה בסנאט פגה ב-3 במרץ 1823, והוא לא נבחר מחדש על ידי בית המחוקקים של דלאוור עד 7 בינואר 1824. הוא לא תפס את מקומו בסנאט לקונגרס ה-18 עד ה-14 בינואר 1824, בעוד שהסנאט התכנס ב-1 בדצמבר 1823. הוא היה יושב ראש הוועדה לפנסיה בקונגרס ה-16. הוא התחתן עם מרי אן לווניי בשנת 1792. נולדו להם שישה ילדים, ביניהם ניקולס השלישי, קנזי ג'ונס ודורקס מונטגומרי וגרו בבתים רבים בניו קאסל, דלאוור וסביבתה. אחד מהם היה בפינת הרחובות דלאוור והרביעית והיה מקום החתונה של דורקס ואן דייק וצ'ארלס הראשון דו פונט ב-1824, בה נכח המרקיז דה לה פאייט. החווה והמעון שלו בקיץ, ההרמיטאז', נוספה למרשם הלאומי של מקומות היסטוריים ב-1973. בני המשפחה היו חברים בכנסיית עמנואל האפיסקופלית. ואן דייק מת ב-21 במאי 1826 בניו קאסל, דלאוור, ונקבר שם בבית הקברות בכנסיית עמנואל אפיסקופלית על הגרין. עורך דין עמית שהכיר את ואן דייק השווה אותו לעורכי דין אחרים באומרו כי הוא "עורך דין טוב ונעלה על כולם כעורך דין שוטף, חינני ומצליח ובניהול מיומן של תיקיו". ניקולס ואן דייק, באתר "Find a Grave" (באנגלית) ניקולס ואן דייק, באתר המדריך הביוגרפי של הקונגרס של ארצות הברית (באנגלית)
הפרלמנט היהודי האירופי

הפרלמנט היהודי האירופי או EJP (באנגלית: European Jewish Parliament ;שהיה ידוע בעבר בשם European Jewish Union או EJU ) הוא ארגון חוץ-ממשלתי (NGO) מהמגזר השלישי שבסיסו בבריסל. המטרה המוצהרת של הארגון היא: להיות "ארגון המאחד את כל הקהילות והארגונים היהודיים ברחבי אירופה במערב, במזרח ובמרכז אירופה וכן ליצור מערכת יחסים קבועה עם הפרלמנט האירופי כמו גם עם הפרלמנטים הלאומיים". ה-EJP נתמך על ידי EJU. ייסוד הארגון היה רעיון של המיליארדר האוקראיני ואדים רבינוביץ'. קבוצת האיחוד היהודי האירופי ה-EJU נוסדה באביב 2011 על ידי איגור קולומויסקי יחד עם ואדים רבינוביץ'. קבוצת EJU קיוותה להקים פרלמנט יהודי אירופי, שיכלול 120 חברים לפי דגם הכנסת הישראלית. במטרה שהקבוצה תייצג את הצרכים של הקהילות היהודיות באירופה בפני האיחוד האירופי. הפרלמנט היהודי האירופי התאגד ב-16 בפברואר 2012. האספה הכללית השנתית, הראשונה של EJP התקיימה בבריסל ב-15–16 במאי 2012. הלוגו של הפרלמנט היהודי האירופי מעוצב על פי הדגם של דגל אירופה, עם 12 כוכבים זהובים (פנטגרמים) בעלי 5 קודקודים על רקע כחול. בהתאם לכך, הלוגו של הפרלמנט היהודי האירופי EJP משתמש בדגם של דגל אירופה אבל עם 11 כוכבים זהובים כאשר הכוכב ה-12 הוא מגן דוד לבן, מסוגנן בדומה למגן דוד שעל דגל מדינת ישראל, על רקע כחול. הפרלמנט האירופי אתר האינטרנט הרשמי של הפרלמנט היהודי האירופי (באנגלית) בועז ביסמוט, "טהרן מערערת את יציבות האזור", באתר ישראל היום, 17 במאי 2012 דין שמואל אלמס, ‏המתיחות בין טורקיה לישראל והשחקנית המפתיעה שתשנה את כללי המשחק, באתר ‏מאקו‏, 30 באפריל 2024 דין שמואל אלמס, ‏המתיחות בין טורקיה לישראל והשחקנית המפתיעה שתשנה את כללי המשחק, באתר גלובס, 29 באפריל 2024 "About EJU". European Jewish Union. אורכב מ-המקור ב-8 בנובמבר 2011. נבדק ב-23 בנובמבר 2011. {{cite web}}: (עזרה) "New European Jewish Union making waves". www.timesofisrael.com (באנגלית אמריקאית). נבדק ב-2023-08-02. Ben Gedalyahu, Tzvi (26 באוקטובר 2011). "First Election for European Jewish Parliament". IsraelNationalNews.com. {{cite web}}: (עזרה) "First ever 120-member European Jewish Parliament inaugurated in Brussels, event hailed as 'great day for Jews in Europe'". Europeanjewishpress. 16 בפברואר 2012. אורכב מ-המקור ב-20 בפברואר 2012. {{cite web}}: (עזרה) Axelrod, Toby (24 באוקטובר 2011). "Sacha Baron Cohen a Jewish parliamentarian? One reason to doubt new Euro Jewish parliament". JTA. {{cite web}}: (עזרה) "European Jewish Parliament's Inauguration: 120 MPs from Europe to hold General Assembly in April on YouTube". YouTube.com. 2012-02-17. נבדק ב-2014-07-29. "EJP meets again in Brussels". Ejp.eu. 2013-12-18. אורכב מ-המקור ב-2014-07-16. נבדק ב-2014-07-29. "EJP logo on www.ejp.eu". אורכב מ-המקור ב-2014-05-18. נבדק ב-2014-07-29.
אדורס

בלגנדריום של טולקין, אֵדוֹרָס (אנגלית: Edoras, משמעות ברוֹהִירִית: "חצרות המלוכה") היא בירת ממלכת רוֹהָן ומקום ישיבתם של מלכי רוֹהָן. לא ידוע מתי הוקמה אֵדוֹרָס. בהתחשב בכך ששמה הוא ברוֹהִירִית, כנראה שמה הוענק לה לאחר ביאת הרוֹהִירִים לרוֹהָן, שבאותם ימים נקראה קָלֵנַרְד'וֹן. מלך רוֹהָן השני, בְּרֵגוֹ, העביר את הבירה מפוֹלְד לאֵדוֹרָס וציווה לבנות בשטחה את מֶדוּסֶלְד, מקום משכנם של מלכי רוֹהָן. המלאכה הסתיימה בשנת 2569. בשנים 2758-2759 אֵדוֹרָס, יחד עם כל רוֹהָן, נכבשה על ידי בני דוּן ומנהיגם, וּוּלְף, ישב בה וקרא לעצמו "מלך רוֹהָן". בסופו של דבר בשנת 2759 הגיעה עזרה מגוֹנְדוֹר ובני דוּן נהדפו מרוֹהָן. באותה השנה נערכה ההמלכה של פְרֵאָלָף באֵדוֹרָס. אֵדוֹרָס ממוקמת למרגלות ההרים הלבנים. אדורס, באתר האנציקלופדיה של ארדה לעידן השלישי כמובן שאין הוא היה מלך רוֹהָן, אלא כינה עצמו כך. ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1131 ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 407 Drout, Michael D. C. (2006). J.R.R. Tolkien Encyclopedia. United States. Routledge. p. 575. ISBN 978-0415969420. OCLC 71004244. ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1030 ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1029 ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1031
קבריני (סרט)

קבריני (באנגלית: Cabrini) הוא סרט דרמה ביוגרפי אמריקאי משנת 2024. הסרט, בבימויו של אלחנדרו גומז מונטוורדה, מבוסס על סיפור חייה של המיסיונרית הקתולית פרנצ'סקה קסבייר קבריני, הקדושה האמריקאית הראשונה ופטרונית המהגרים. הסרט מתמקד במסעה של קבריני מאיטליה לניו יורק בסוף המאה ה-19, שם היא מתמודדת עם האתגרים שבסיוע למהגרים האיטלקים העניים בעיר, תוך הקמת בתי ספר, בתי חולים ומוסדות סיוע למהגרים. הסרט יצא לאקרנים בארצות הברית ב-8 במרץ 2024, על ידי אולפני אנג'ל. אף על פי שהוא זכה לביקורות חיוביות בעיקר הסרט הפסיד כסף, והכניס 20 מיליון דולר ברחבי העולם מול תקציב של 50 מיליון דולר. הסרט "קבריני" עוקב אחר חייה של פרנצ'סקה קסבייר קבריני, שנולדה בשנת 1850 בכפר קטן ליד מילאנו, איטליה. קבריני, הבת הצעירה במשפחה גדולה, חלמה להצטרף למסדר נזירות מגיל צעיר, אך נדחתה בשל מצבה הבריאותי. על אף הקשיים, בשנת 1880, היא ייסדה את מסדר "האחיות המיסיונריות של הלב הקדוש", יחד עם שבע נשים נוספות, והקדישה את חייה לסיוע לעניים, חולים ומהגרים. בהמשך, קבריני וחברותיה נשלחות על ידי האפיפיור לאו השלושה-עשר לניו יורק כדי לטפל באוכלוסיית המהגרים האיטלקיים שסבלו מעוני ורעב במנהטן. קבריני מתמודדת עם עוני קיצוני, גזענות ודעות קדומות כלפי המהגרים מצד הרשויות המקומיות, כולל התנגדות עיקשת מצד ראש העיר גולד (בגילומו של ג'ון לית'גו), המסרב לספק משאבים למהגרים האיטלקים. באמצעות יוזמות חינוכיות ובניית בתי חולים, קבריני נאבקת לשפר את חיי המהגרים בעיר. היא מתמקדת בחינוך הילדים, טיפול ביתומים והקמת תשתיות בריאותיות. במהלך הסרט, היא נאלצת להתמודד עם אתגרים כלכליים ומכשולים רבים, אך בזכות נחישותה ואמונתה, היא מצליחה להקים 67 מוסדות, כולל בתי ספר, בתי חולים ומוסדות צדקה ברחבי העולם. כריסטיאנה דל'אנה בתפקיד פרנצ'סקה קבריני ג'ון לית'גו בתפקיד ראש העיר גולד דייוויד מורס בתפקיד הארכיבישוף קוריגן ג'אנקרלו ג'אניני בתפקיד האפיפיור לאו ה-13 הסרט זכה לביקורות מעורבות, כאשר השבחים הופנו בעיקר להופעה של קריסטיאנה דל'אנה ולמסר ההשראה של הסרט. הסרט קיבל ציון של 91% באתר Rotten Tomatoes אך ציון נמוך יותר של 51 באתר Metacritic, שמצביע על דעות מעורבות לגבי העלילה והביצוע הכללי. "קבריני", במסד הנתונים הקולנועיים IMDb (באנגלית) "קבריני", באתר Rotten Tomatoes (באנגלית) "קבריני", באתר Metacritic (באנגלית) D'Alessandro, Anthony (5 בספטמבר 2023). "'Sound Of Freedom' Director Alejandro Monteverde Sets 'Cabrini' With Angel Studios For Spring Release". Deadline Hollywood. נבדק ב-10 באוקטובר 2023. {{cite web}}: (עזרה)
נילס ברנשטיין

נילס ברנשטיין (בדנית: Nils Bernstein), שנולד ב-4 בינואר 1943, הוא כלכלן דני, שכיהן כנגיד הבנק הלאומי של דנמרק בשנים 2005 - 2013. הוא גם היה מזכירם של ארבעה משרדי ממשלה בדנמרק, האחרון שבהם משרד ראש ממשלת דנמרק. Nils Bernstein (בדנית)
רוחות של תשוקה

רוחות של תשוקה (באנגלית: Legends of the Fall) הוא סרט דרמה רומנטי-אפי משנת 1994, בבימויו של אדוארד זוויק ובכיכובם של בראד פיט, אנתוני הופקינס, איידן קווין וג'וליה אורמונד. הסרט מבוסס על נובלה מאת ג'ים הריסון, ומתרחש בשנות ה-1900 המוקדמות במונטנה, ארצות הברית. מסגרת הזמן של הסרט משתרעת על פני כמעט 50 שנה מתחילת המאה ה-20; מלחמת העולם הראשונה, דרך תקופת היובש, והסתיימה בסצנה קצרה ב-1963. הסרט היה מועמד לשלושה פרסי אוסקר וזכה בפרס הצילום הטוב ביותר. הוא זכה להצלחה גדולה בקופות והכניס 160.6 מיליון דולר אל מול תקציב של 30 מיליון דולר. הסרט עוקב אחר משפחת לודלו, המורכבת מהאב הקולונל ויליאם לודלו (אנתוני הופקינס) ושלושת בניו: אלפרד (איידן קווין), טריסטן (בראד פיט) וסמואל (הנרי תומאס). במרכז העלילה עומדת מערכת היחסים הסבוכה של האחים עם סוזנה (ג'וליה אורמונד), ארוסתו של סמואל. סמואל, האח הצעיר והרגיש ביותר, מתגייס לצבא יחד עם אלפרד וטריסטן כדי להילחם במלחמת העולם הראשונה. במהלך הקרב, סמואל נהרג בידי האויב, וטריסטן, שלא מצליח להצילו, מפתח תחושות אשמה עמוקות. חזרתו של טריסטן הביתה לאחר המלחמה משנה את הדינמיקה במשפחה, כאשר הוא וסוזנה מפתחים קשר רומנטי. מערכת היחסים הזו גורמת לקרע בין טריסטן לאלפרד, שמתאהב גם הוא בסוזנה. הסרט בוחן נושאים של אהבה, משפחה, אובדן, וההשפעה ההרסנית של מלחמות וטראומות. במהלך העלילה, הדמויות עוברות טרגדיות אישיות שמשפיעות על הקשרים המשפחתיים והאישיים שלהן. בראד פיט בתפקיד טריסטן לודלו אנתוני הופקינס בתפקיד קולונל ויליאם לודלו ג'וליה אורמונד בתפקיד סוזנה איידן קווין בתפקיד אלפרד לודלו הנרי תומאס בתפקיד סמואל לודלו הסרט קיבל ביקורות מעורבות מהמבקרים, ששיבחו את הצילום היפהפה של נופי מונטנה ואת הופעתו של בראד פיט. עם זאת, העלילה הדרמטית והרגשית הוגדרה לעיתים כמוגזמת. הסרט זכה בפרס אוסקר לצילום הטוב ביותר (ג'ון טול) והפך להצלחה מסחרית משמעותית. הוא נחשב לאחת היצירות שהובילו את בראד פיט לפריצה גדולה בקריירת המשחק שלו. "רוחות של תשוקה", במסד הנתונים הקולנועיים IMDb (באנגלית) "רוחות של תשוקה", באתר נטפליקס "רוחות של תשוקה", באתר AllMovie (באנגלית) "רוחות של תשוקה", באתר Rotten Tomatoes (באנגלית) "רוחות של תשוקה", באתר Box Office Mojo (באנגלית) "רוחות של תשוקה", באתר Metacritic (באנגלית) "רוחות של תשוקה", באתר אידיבי "רוחות של תשוקה", תסריט הסרט באתר Scripts.com (באנגלית) "רוחות של תשוקה", במסד הנתונים הקולנועיים KinoPoisk (ברוסית) Hicks, Chris (16 בינואר 1995). "Film review: Legends of the Fall". Deseret News. נבדק ב-19 ביולי 2023. {{cite news}}: (עזרה)
10 Out of 10

"10 Out of 10" (בעברית: "10 מתוך 10") הוא סינגל של הדי ג'יי והמפיק המוזיקלי ההולנדי אוליבר הלדנס בשיתוף פעולה עם הזמרת האוסטרלית קיילי מינוג. בתחילה, השיר יצא כסינגל מסחרי בהוצאת חברות התקליטים קנגרולי טראקס ו-RCA רקורדס ב-5 באפריל 2023, ומאוחר יותר כרצועה עצמאית באלבום האולפן ה-16 של מינוג, Tension על ידי BMG רייטס מנג'מנט ודיירנוט. השיר נכתב על ידי אוליבר הלדנס, קיילי מינוג, ג'יימס אברהרט, ליאנה בנקס, ג'קסון פוטה ושרה הדסון, והופק על ידי אוליבר הלדנס, ג'קסון פוטה ודאק בלאקוול. נכון לספטמבר 2024, השיר הושמע למעלה מ-13 מיליון פעמים בספוטיפיי, ולמעלה מ-1.3 מיליון פעמים ביוטיוב. מידע על הסינגל "10 Out of 10" באתר מיוזיק בריינז מידע על היצירה "10 Out of 10" באתר Discogs סרטון השיר "10 Out of 10" באתר יוטיוב מידע על הרצועה "10 Out of 10" באתר ספוטיפיי 10 Out Of 10 (feat. Kylie Minogue), 2023-04-05, ארכיון מ-2023-05-21, נבדק ב-2024-09-06 Oliver Heldens (2023-04-05), Oliver Heldens x Kylie Minogue - 10 Out Of 10 (Official Lyric Video), ארכיון מ-2023-12-07, נבדק ב-2024-09-06 Kylie Minogue (2023-09-21), Kylie Minogue x Oliver Heldens - 10 Out of 10 (Visualiser), ארכיון מ-2023-09-22, נבדק ב-2024-09-06
3-Way (The Golden Rule)

"3-Way (The Golden Rule)" הוא סינגל של להקת הקומדיה המוזיקלית האמריקאית לונלי איילנד, בשיתוף פעולה עם הזמרים האמריקאים ג'סטין טימברלייק וליידי גאגא. השיר יצא ב-24 במאי 2021 בהוצאת חברת התקליטים יוניברסל ריפבליק רקורדס. השיר מופיע כסינגל המוביל של אלבום האולפן השלישי של הלהקה, The Wack Album. השיר נכתב על ידי לונלי איילנד, טימברלייק והפיוצ'ריסטיקס, והופק על ידי הפיוצ'ריסטיקס, אסא טאקון ורייאן & סמיטי. השיר הופיע בקומדיית המערכונים האמריקאית סאטרדיי נייט לייב ב-21 במאי 2011. השיר והמערכון זכו לביקורות חיוביות מהמבקרים. השיר היה מועמד לפרס אמי לבידור בפריים טיים בקטגוריית מוזיקה ומילים מקוריות יוצאות מן הכלל. השיר הושמע למעלה מ-111 מיליון פעמים ביוטיוב, ולמעלה מ-22 מיליון פעמים בספוטיפיי. מידע על הסינגל "3-Way (The Golden Rule)" באתר מיוזיק בריינז סרטון השיר "3-Way (The Golden Rule)" באתר יוטיוב מידע על השיר "3-Way (The Golden Rule)" באתר ספוטיפיי thelonelyisland (2011-05-26), 3-Way (The Golden Rule) (feat. Justin Timberlake & Lady Gaga), ארכיון מ-2011-06-06, נבדק ב-2024-09-06 3-Way (The Golden Rule), 2011-01-01, ארכיון מ-2024-01-06, נבדק ב-2024-09-06